Diari Oficial de la Generalitat Valenciana


Sumari del DOGV 6024, del 29-05-2009 (2009/5793)

RESOLUCIÓ de 20 de maig de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Pla Anual d'Actuació 2009 per al Desplegament i la Promoció Turística del Producte Estacions Nàutiques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5793


Data del document
:   20-05-2009

Organisme emissor
:   Conselleria de Presidència

Tipus de document
:   Resolució

Descriptors 

:   * política de turisme
    * cooperació administrativa
    * regió turística
    * programa d'actuació
    * infraestructura turística
    * regió costanera

RESOLUCIÓ de 20 de maig de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Pla Anual d'Actuació 2009 per al Desplegament i la Promoció Turística del Producte Estacions Nàutiques.  
 [2009/5793]  
El Instituto de Turismo de España, Turismo Andaluz, SA., la Sociedad Regional de Turismo del Principado de Asturias, el Instituto Balear de Turismo, Promotor Turismo de Canarias, SA., el Consorcio Turisme de Catalunya, la Sociedad de Imagen y Promoción Turística de Galicia, SA., Región de Murcia Turística, SA, l'Agència Valenciana del Turisme, la Asociación Española de Estaciones Náuticas y la Sociedad Estatal para la Gestión de la Innovación y las Tecnologías Turísticas, SA., han subscrit, després de la tramitació prèvia reglamentària, el 29 de gener de 2009, el Pla Anual d'Actuació 2009 per al Desplegament i la Promoció Turística del Producte Estacions Nàutiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat pla, que ha quedat inscrit en el Registre de Convenis de la Generalitat amb el número 0527/2009, i que figura com a annex d'esta resolució.  
València, 20 de maig de 2009.- El director general de Relacions amb les Corts i Secretariat del Consell. Ángel Mompó Moreno.  
Pla Anual d'Actuació 2009 per al Desplegament  
 i promoció turística del producte Estacions Nàutiques  
Madrid, 29 de gener de 2009  
Reunits  
Joan Mesquida Ferrando, secretari d'Estat de Turisme i president de l'Institut de Turisme d'Espanya, (TURESPAÑA), fent ús de les atribucions conferides pel Reial Decret 1182/2008, d'11 de juliol pel qual es desplega l'estructura orgànica bàsica del Ministeri d'Indústria, Turisme i Comerç (BOE de 16-07-2008), i a l'efecte de firma, Antonio Bernabé García, director general de l'Institut de Turisme d'Espanya (TURESPAÑA), nomenat per Reial Decret 832/2008, de 16 de maig, BOE número 120, de 17 de maig de 2008, qui actua per delegació de firma, en nom i representació del president de TURESPAÑA, segons Resolució de 21 de maig de 2008.   
Rafael Centeno López, en nom i representació de l'empresa pública Turisme Andalús, SA, CIF A-41580283 i domicili a Màlaga, c/ Companyia, número 40, constituïda amb duració indefinida per mitjà d'escriptura pública autoritzada pel notari de l'il·lustre col·legi de Sevilla, Victorio Magariños Blanco, el dia 22 de desembre de 1992, inscrita en el Registre Mercantil de Màlaga, tom 1872, foli 36, full MON25569, com a conseller delegat, en virtut de les facultats que li van ser conferides en escriptura atorgada pel notari de l'il·lustre col·legi de Sevilla, Victorio Magariños Blanco, el dia 30 d'abril de 2008 al número 664 del seu protocol d'instruments públics.  
 Mercedes Álvarez González, consellera de Cultura i Turisme del Principat d'Astúries (per Decret 41/2008 de 26 de novembre, BOPA número 276 de 27 de novembre de 2008), com a presidenta del Consell d'Administració de la Societat Regional de Turisme del Principat d'Astúries (aprovat el seu nomenament en Consell d'Administració de 2 de gener de 2009).  
 Juan Sastre Barceló, director general de Promoció Turística i com a vicepresident de l'Institut Balear de Turisme (d'ara en avant IBATUR), en nom i representació de l'entitat, amb CIF T-6216775-Q, i seu al carrer Montenegro, 5 de Palma, CP 07358, en l'exercici de les facultats atribuïdes per l'article 6, del Decret 6/2004, de 23 de gener pel qual es reorganitza, reestructura i regula l'empresa pública encarregada de la promoció turística de les Illes.   
Rita Martín Pérez, consellera de Turisme del Govern de Canàries i presidenta de l'empresa pública Promotur Turismo de Canarias, SA, (PROMOTUR), que intervé en nom i representació d'esta última, entitat de dret públic de la comunitat autònoma de Canàries, en virtut del Decret 208/2007, de 13 de Juliol, del president del Govern de Canàries, pel qual es nomena als consellers del Govern i poders conferits i elevats a públic en escriptura amb número de protocol 3.707, del notari de la ciutat de Las Palmas de Gran Canaria, José Luis Pardo López, amb data 24 d'octubre de 2007.  
 Joan C. Vilalta i Serrano, director general de Turisme de Catalunya, com a president del Comité Executiu del Consorci Turisme de Catalunya, ens públic de la Generalitat de Catalunya regulat pel Decret 83/1997, d'1 d'abril, publicat en el DOGC número 2367 el 9 d'abril de 1997.  
Rubén C. Lois González, conseller delegat de la Societat d'Imatge i Promoció Turística de Galícia, SA, (TURGALICIA) de la Xunta de Galícia, degudament autoritzat per a este acte en virtut dels poders conferits com a conseller delegat i elevats a escriptura pública amb data 20 de setembre de 2005, davant del notari de l'Il·lustre Col·legi de Galícia, Sr. Alvaro Moure Goyanes, amb el número 2.863 del seu protocol.  
Ángel Campos Gil, DNI 16.238.644 T, conseller delegat de l'empresa pública Regió de Múrcia Turística, SA, de la Comunitat Autònoma de la Regió de Múrcia, CIF A44706443 i amb domicili fiscal en Av. Juana Jugán número 2 (Edifici CCT), 30725 - Múrcia, degudament autoritzat per a este acte en virtut dels poders que té conferits com a conseller delegat i que van ser elevats a escriptura pública amb data 14 d'agost de 2008, davant del notari de Múrcia Damián Pedro Uzquiza Heras, amb el número 1.425 d'orde del seu protocol.   
 Angélica Such Ronda, consellera de Turisme i presidenta de l'Agència Valenciana de Turisme, qui intervé en nom i representació d'esta última, entitat de dret públic de la Generalitat Valenciana, en virtut del Decret 8/2007, de 28 de juny (DOGV núm. 5545, de 29 de juny de 2007).  
Joan Albert Campos Padrol, DNI 62.217.717O, president de l'Associació Espanyola d'Estacions Nàutiques, CIF X58336533, amb domicili social a Los Alcázares (Múrcia), carrer Fuster, s/n, Edifici Pintor Hernández Carpe, elegit per un període de dos anys en la reunió de l'Assemblea General de 27 de gener de 2006, amb capacitat per a subscriure el present conveni d'acord amb els articles 22 i 23 dels Estatuts de l'Associació.  
 Javier Bustamante Moreno, president de Societat Estatal per a la Gestió de la Innovació i les Tecnologies Turístiques, SA (SEGITTUR), amb CIF P24672789, i domicili a Madrid 28156, c/ José Lázaro Galdiano núm. 4, qui actua en nom i representació de SEGITTUR.  
Les parts es reconeixen mútuament plena competència i capacitat legal per a formalitzar el present acord, i a este efecte:  
Exposen  
1r. Que la Secretaria d'Estat de Turisme ha recolzat el projecte de les Estacions Nàutiques des de l'any 1998 i ha desplegat un model d'estructuració i disseny que possibilita la inclusió de nous membres en el futur, per a assegurar la qualitat del servici en l'àmbit de les empreses d'activitats de turisme nàutic, i que ha donat lloc a la creació de la Xarxa Espanyola d'Estacions Nàutiques.  
2n. Que les comunitats autònomes esmentades i les entitats que figuren en el present document al qual estan adscritas, o que en depenen, tenen a càrrec seu l'impuls i execució de les polítiques turístiques corresponents en relació a la promoció de la qualitat i innovació, el desplegament, la millora, informació i difusió del sector turístic, per a potenciar dita oferta, mitjançant de la comercialització, informació i difusió del producte turístic, i en general, la realització de les activitats necessàries per a una millor promoció de l'oferta turística, així com la modernització i adequació de la indústria turística a les tendències de la demanda.  
3r. Que l'Associació Espanyola d'Estacions Nàutiques, d'ara en d'avant AEEN, és una associació sense finalitats lucratives que es va crear l'any 1998, i compta amb el suport de la Secretaria d'Estat de Turisme, i que en l'actualitat està formada, per una sèrie de destinacions repartides per tot el litoral espanyol de les Comunitats Autònomes d'Andalusia, Principat d'Astúries, Illes Balears, Canàries, Catalunya, Galícia, Regió de Múrcia i Comunitat Valenciana, que té com a objectiu principal l'afavorir la promoció i comercialització del turisme nàutic a Espanya i coordinar les activitats en benefici de la globalitat de les estacions membres, per a garantir que el producte que s'oferix és de qualitat. Una Estació Nàutica és un espai turístic i recreatiu que permet la pràctica del turisme nàutic, entés com a vacances actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, remo, xàrter de creuers, etc., compartint l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.   
4t. Que el turisme esportiu i de naturalesa és un dels productes amb major potencial de creixement, i amb la finalitat d'incrementar la presència del producte Estació Nàutica en els distints mercats nacionals i internacionals, i donar a conéixer el concepte d'Estació Nàutica per a atraure a un nombre més gran de turistes amb interessos per les activitats nàutiques, l'Institut de Turisme d'Espanya (TURESPAÑA), les diferents Comunitats Autònomes i l'AEEN consideren convenient establir un pla de promoció i suport a la comercialització que contribuïsca, igualment, a la diversificació i desestacionalització de l'oferta espanyola de turisme nàutic, que done continuïtat i contemple de forma sistemàtica i coordinada les diferents accions de promoció que s'estaven desplegant en l'actualitat.  
Per això en aplicació del conveni marc subscrit el 29 de gener de 2009, TURESPAÑA, les Comunitats Autònomes d'Andalusia, Principat d'Astúries, Illes Balears, Canàries, Catalunya, Galícia, Regió de Múrcia i Comunitat Valenciana, i l'AEEN, es comprometen en l'àmbit de les seues respectives competències a executar les següents actuacions durant 2009:  
A) Promoció internacional  
Primer. Suport a la comercialització  
1. Presentacions en origen.  
TURESPAÑA i l'AEEN es comprometen a realitzar presentacions dirigides a la premsa i a agents especialitzats en turisme nàutic, així com a associacions, prescriptors i clubs de nàutica en els mercats britànic, alemany i danés en una data a determinar entre l'AEEN i l'Oficina Espanyola de Turisme (OET) corresponent.  
Les OET dels mercats objecte d'estes accions determinaran els llocs més adequats per a dur a terme les esmentades presentacions, així com gestionaran l'organització d'estes i elaboraran els oportuns pressupostos.  
El cost total d'estes presentacions no podrà superar la quantitat màxima de 10.000 € (inclosos tot tipus de despeses i tributs), la qual serà finançada en la seua totalitat per TURESPAÑA.  
Este pressupost anirà destinat als conceptes següents:  
- Lloguer del local on es vaja a celebrar la presentació.  
- Muntatge dels estands corresponents (creació d'estands portàtils o roll ups, banderoles?).  
- Lloguer dels sistemes audiovisuals que s'utilitzen en la presentació.  
- Servici de catering, si fa el cas.  
- Despeses derivades de la roda de premsa, si fa el cas (carpetes professionals, edició dossier de premsa, pendrives, material informatiu?).  
En este pressupost no s'inclouran en cap cas les despeses de desplaçament, dietes o servicis del personal desplaçat per l'AEEN.  
2. Fires  
L'AEEN assistirà a les fires internacionals de turisme que considere d'interés per a la promoció i comercialització del producte Estacions Nàutiques comptant amb espais propis dins de l'estand de TURESPAÑA.  
Per un altre costat i en el cas d'aquelles fires especialitzades en turisme nàutic o turisme actiu, en les que Espanya siga país amfitrió, TURESPAÑA, en funció de les contraprestacions que obtinga per esta condició en cada una d'elles, intentarà una presència destacada de l'AEEN.  
L'assistència a totes les fires serà facturada amb el mateix sistema de preus que el realitzat als participants en els estands de cada una de les fires que organitza TURESPAÑA o l'OET corresponent en cada país.   
3. Viatges de familiarització premsa  
TURESPAÑA es compromet, a través de les OET d'Alemanya, França, Portugal, Benelux i Regne Unit, a intentar captar periodistes per a viatges de familiarització individuals, tenint en compte els suggeriments que en este sentit els propose l'AEEN.   
Cada una de les OET de França, Regne Unit, Alemanya, Benelux i Portugal intentarà captar un mínim de 3 periodistes per a viatges de premsa individuals (un màxim de 10 viatges en total).   
Es procurarà que els 3 periodistes de cada OET pertanguen a diferents segments entre ells, per a donar una màxima cobertura a la difusió (submarinisme, vela, pesca, lloguer d'embarcacions, activitats nàutiques?)  
Es podran aprofitar els esdeveniments organitzats a les Estacions Nàutiques per a realitzar algun d'estos viatges.  
Estos viatges que se celebraran en dates determinades, de comú acord entre l'OET corresponent i l'AEEN, es realitzaran en dues Estacions Nàutiques atenent a un estricte criteri de proximitat geogràfica.  
Els costos d'estos viatges es compartiran, corresponent els bitllets aeris a TURESPAÑA, i les estades, trasllats i la resta de despeses derivades de l'estada, a l'AEEN.  
Per a estos viatges es podran utilitzar els elements creats per a les presentacions en origen (material informatiu, pen drives, roll ups?).  
1.4. Viatges de touroperadors o agents de viatge  
TURESPAÑA i l'AEEN, podran organitzar viatges individuals o col·lectius per a touroperadors o agents de viatge que estiguen interessats a conéixer un o diversos destins dins de la Xarxa d'Estacions Nàutiques, sempre que l'OET corresponent i l'Estació o Estacions que es vagen a visitar ho creen convenient. Així mateix, les OET procuraran atendre els suggeriments que en este sentit els propose l'AEEN.  
Els costos d'estos viatges es compartiran, els bitllets aeris seran a càrrec de TURESPAÑA, i els trasllats i totes les despeses derivades de l'estada, a càrrec de l'AEEN.  
Per a estos viatges es podran utilitzar els elements creats per a les presentacions en origen (material informatiu, pen drives, roll ups?).  
5. Màrqueting directe  
A fi d'arribar als consumidors potencials d'este tipus de productes, es duran a terme, amb l'acord previ a este efecte entre TURESPAÑA i l'AEEN, en els mercats d'Alemanya, Regne Unit, Dinamarca, França, i addicionalment en aquells que es decidisquen de comú acord, en funció de les oportunitats que es detecten, distintes accions de màrqueting directe que seran definides per les OET i es proposaran a l'AEEN.   
Les accions de màrqueting directe consistiran preferentment en l'execució d'accions on-line, i concretament, en l'enviament de butlletins on-line amb informació a bases de dades qualificades en els mercats seleccionats.  
L'AEEN prepararà i finançarà el material amb l'oferta promocional i comercial concreta, que es distribuirà en esta acció en el suport decidit i en número adequat. TURESPAÑA correrà amb les despeses d'adquisició, si fa el cas, de les corresponents bases de dades, així com amb les despeses de distribució.   
Segon. Material imprés i audiovisual. (Cost total màxim d'impressió editorial i traduccions a assumir per TURESPAÑA 30.000 €)  
\*Tríptic promocional  
TURESPAÑA i l'AEEN es comprometen a reimprimir, adaptant-se al manual d'imatge institucional de TURESPAÑA, i afegint la informació de les noves incorporacions, segons les existències disponibles en el magatzem de TURESPAÑA, el tríptic que servix de presentació al producte "Estacions Nàutiques" amb referència al seu concepte, descripció d'activitats i altres dades de les Estacions, i que s'utilitza, en el cas del màrqueting off-line, per a les accions de màrqueting directe descrites en el punt anterior.  
TURESPAÑA assumirà la reimpressió del tríptic promocional, així com la seua distribució tant a les Estacions Nàutiques que integren l'Associació com a la Xarxa d'Oficines Espanyoles de Turisme en l'estranger.   
\* Guia d'Estacions Nàutiques  
TURESPAÑA i l'AEEN es comprometen a reeditar, adaptant-se al manual d'imatge institucional de TURESPAÑA, i afegint la informació de les noves incorporacions, en funció de les existències, la guia que servix de presentació al producte "Estacions Nàutiques" amb referència al seu concepte, descripció d'activitats i altres dades d'interés propis de les Estacions.   
TURESPAÑA assumirà la reimpressió de la guia de "Estacions Nàutiques", així com la seua distribució tant a les Estacions Nàutiques que integren l'Associació, com a la Xarxa d'Oficines Espanyoles de Turisme en l'estranger.  
\* Guies de producte:  
TURESPAÑA es compromet a traduir i corregir les maquetes i eines de les noves guies específiques de submarinisme, lloguer d'embarcacions i activitats nàutiques, realitzades per l'AEEN. Així mateix, TURESPAÑA es farà càrrec de la seua impressió, així com de la seua distribució, tant a les Estacions Nàutiques que integren l'Associació com a la Xarxa d'Oficines Espanyoles de Turisme en l'estranger. La tirada s'establirà de comú acord i sempre que el seu cost, unit al cost de reimpressió de la guia d'Estacions Nàutiques i del tríptic promocional, no supere en conjunt els 30.000?.  
Esta tirada es podrà ampliar sempre que siga finançada per l'AEEN i que l'acord d'ampliació es realitze abans de l'inici del procediment de contractació de la impressió editorial. Dits exemplars s'enviaran directament a la direcció que l'AEEN establisca i l'import s'abonarà directament a la impremta adjudicatària del contracte.  
Quan TURESPAÑA o l'AEEN vullguen realitzar una reedició de la guia hauran de comunicar-ho a l'altra part, a fi de determinar la possibilitat de realitzar una impressió conjunta i als efectes de complir amb la normativa sobre publicacions oficials.  
L'AEEN es compromet a enviar un llistat actualitzat dels seus associats a fi d'actualitzar el contingut de les guies.  
Tercer. Publicitat.  
TURESPAÑA i l'AEEN es comprometen a realitzar una campanya conjunta de publicitat internacional per un import total de 150.000 euros (inclosos tot tipus de despeses i tributs)), finançada per TURESPAÑA en un 70% i per l'AEEN en un 30%.  
Esta campanya es realitzarà en un 100% en mitjans "on-line".  
L'AEEN realitzarà una aportació econòmica de 45.000 euros a càrrec del seu pressupost, per al finançament de l'esmentada campanya.  
TURESPAÑA, en l'import que li correspon (105.000 euros), sufragarà la campanya a càrrec del seu pressupost de publicitat per a 2009. La compra de mitjans es realitzarà a través de la central de mitjans que resulte adjudicatària del concurs per a la contractació de la campanya de publicitat per a 2009 en mitjans de difusió internacional de TURESPAÑA.  
Així mateix, TURESPAÑA es compromet a utilitzar els visuals relatius a activitats nàutiques de la seua campanya internacional de publicitat adaptats a cada acció.   
Esta acció publicitària utilitzarà el "lai out" que empre TURESPAÑA en les seues campanyes internacionals però amb un visual específic per a esta marca, adaptat al missatge que vullga transmetre l'AEEN. En la mesura que es generen drets de propietat intel·lectual, tots els drets d'explotació d'estos visuals corresponen a TURESPAÑA.  
Pel que fa a l'elecció de mercats i a la concreta distribució dels mitjans sobre els quals desenvolupar la campanya, esta decisió es prendrà de mutu acord entre l'AEEN i TURESPAÑA.  
Quart. Suport a la comercialització  
L'AEEN s'ha dotat d'una Unitat de Suport a la Comercialització, la qual actuarà en els diferents mercats objectiu, principalment a nivell internacional. Esta estructura anirà a càrrec dels pressupostos de l'AEEN.  
Els treballs que es realitzaran des d'este departament seran:  
- Accions de formació en el producte de forma directa a agents claus del canal.   
- Selecció de col·lectius de "agències independents" en cada destinació, mercats britànic i alemany.   
Accions per al canal agents de viatge, en avant AAVV:  
- S'impartiran cursos a agents de viatges independents sobre el portal de venda on-line amb l'objectiu de generar vendes/contractes/acords.   
- S'utilitzaran els principals consorcis d'AAVV independents com a camí per a fer-los arribar el projecte i convocatòries de seminaris o cursos. S'organitzaran presentacions, Workshops i roadshows.  
Estes accions seran organitzades, coordinades i executades per l'AEEN.  
TURESPAÑA destinarà un màxim de 20.000- per a finançar els conceptes següents:  
- Lloguer del local on es vaja a celebrar les presentacions al canal o mitjans de comunicació.  
- Lloguer d'espai per a la participació o assistència a Roadshows/workshops .  
- Creació i enviament d'invitacions per als assistents (on i off line).  
- Muntatge dels estands corresponents (creació d'estands portàtils o roll ups, banderoles?)  
- Lloguer dels sistemes audiovisuals que s'utilitzen en la presentació/seminaris.  
- Servici de catering, si fa el cas  
- Despeses derivades de la roda de premsa, si fa el cas (edició dossier de premsa, pen drives, reedició de dvd's,?).  
En este pressupost no s'inclouran en cap cas les despeses de desplaçament, dietes o servicis del personal desplaçat per l'AEEN.  
Cinqué. Canal temàtic spain.info  
TURESPAÑA, a través de la Societat Estatal per a la gestió de la Innovació i les Tecnologies Turístiques (SEGITTUR), s'encarregarà del manteniment del canal temàtic creat en www.spain.info. Este canal inclourà tota aquella informació que conjuntament s'establisca entre les parts i arreplegarà les ferramentes de suport que en cada moment estiguen a disposició dels usuaris del portal com ara mapes de posicionament, creació de quaderns de viatge, material multimèdia, textos locutats, etc.  
Per a l'adequat manteniment d'este canal l'AEEN es compromet a:  
- Proposar a TURESPAÑA a través de SEGITTUR la temàtica per a la programació editorial de les pàgines del canal temàtic. Basant-se en la temàtica proposta, SEGITTUR s'encarregarà d'efectuar la redacció i la publicació dels reportatges promocionals segons els criteris de direcció i gestió del portal elaborats per la societat estatal, seguint la línia editorial de www.spain.info i la seua traducció als idiomes anglés, francés, alemany i italià i a aquells que es considere necessari per a la seua publicació en les versions de mercat de les Oficines Espanyola de Turisme en l'Exterior.  
- Proposar a TURESPAÑA a través de SEGITTUR l'actualització dels continguts referits als recursos turístics que formen part de l'AEEN i que estiguen publicats en el canal temàtic, així com informar de les noves incorporacions. SEGITTUR procedirà a la seua actualització i a la traducció dels textos, seguint una vegada més la línia directriu corresponent.  
- Subministrar a SEGITTUR aquelles fotografies, vídeos o un altre material multimèdia que es requerisca en cada cas i que estiga a disposició d'AEEN, sempre que siga de la seua propietat o que havent sigut cedits per tercers conste l'autorització expressa de la possibilitat de la seua ulterior cessió.  
TURESPAÑA a través de SEGITTUR posarà a disposició de l'AEEN el portal www.spain.info per a facilitar la comercialització dels productes i recursos turístics dels seus membres. Per a això s'estudiarà la fórmula més adequada de publicació de l'oferta en el canal temàtic.  
Entre l'AEEN i SEGITTUR es definirà el model de negoci a aplicar en la comercialització d'estos productes, segons els estàndards establits per SEGITTUR per a la comercialització del producte turístic en el portal.  
B) Promoció nacional   
Sisé. Actuacions el cost del qual assumiran les Comunitats Autònomes en 2009.  
Es realitzaran accions encaminades al "CANAL" amb vista a la COMERCIALITZACIÓ indirecta i altres al consumidor amb l'objectiu de generar tràfic i vendes directes en el portal de l'AEEN:   
- Canal  
- Fires   
- Press i Fam Trips  
- Revistes sector  
- Campanya d'AAVV  
- Acords de Touroperació / AV on line  
- Consumidor  
- Fires (combinades amb sector)  
- Revistes  
- Màrqueting on-line  
6.1 Fires  
Assistència  
Assistència a FITUR amb estand propi:  
- Suposa la creació d'un estand de 52.5 m² en el pavelló 14, on es troben les empreses amb què podem establir relacions de cara a la comercialització. L'estand disposarà de pantalles per a fer la demostració del portal als professionals del sector i als visitants, potencials clients directes. També disposarà de taules altes amb tamborets per a reunions informals i un despatx destinat a la negociació.  
Format fires  
Tindrà dos elements clau:   
1. Activitats presentades de forma molt visual.  
2. Accés i prova del portal www.disfrutaelmar.com  
L'objectiu de l'assistència de l'AEEN a FITUR, és el de generar coneixement i credibilitat del projecte dins del sector i el de disposar d'un espai propi per a la celebració de trobades amb agents, empresaris, mitjans i administracions.   
Les Comunitats Autònomes podran sol·licitar que l'AEEN realitze presentacions en destinació, per a explicar davant de les diferents administracions locals i empresaris els avantatges i condicions de ser estació nàutica.  
Pressupost: 50.000- (inclosos tot tipus de despeses i tributs)   
6.2 Revistes - Press/fam trips  
Durant el 2008 s'han confirmat les sinergies i coherència d'invertir publicitàriament en aquells suports que han demostrat interés en el projecte realitzant cobertura redaccional.  
Dins de les accions coordinades de revistes, els press & fam trips suposen una ferramenta bàsica de promoció.  
Selecció d'invitats nacionals  
Seran invitats aquells mitjans o agents que tinguen garantit a priori el seu interés a col·laborar amb el seu mitjà o agència.  
La campanya de revistes i Press/Fam Trips pretén els mateixos objectius, arribar a públics concrets amb missatges adaptats a fi de comercialitzar els productes a través del portal o les agències de viatges amb acords comercials, a més de generar tràfic en el portal.  
- Acció   
- Contractació d'espais publicitaris en aquells mitjans que ens garantisquen un contingut redaccional.  
- Invitació a participar en un Press/Fam Trip a aquells mitjans o agències que a priori garantisquen un interés a col·laborar amb els seus respectius mitjans o agències.  
Pressupost: 35.000 € (inclosos tot tipus de despeses i tributs)   
6.3 Màrqueting online  
Es realitzarà una acció on-line de llançament i posicionament de portal de venda de l'AEEN.  
Eixa acció anirà encaminada a aconseguir clics qualitatius i no tràfic amb escàs retorn i baix ràtio de conversió. Comptarà amb testeig i seguiment continu. Disposarà d'informes periòdics amb anàlisi sobre eficiència i conversions.  
Els punts bàsics del projecte seran:  
- Posicionament en buscadors: Selecció paraules clau, informe consultoria, optimització de les pàgines principals, optimització per a buscador  
- Compra de paraules claus en buscadors: enfocament estratègic, ferramentes específiques, testeig i seguiment continu, conversions,  
- Programes d'afiliació amb webs de turisme i portals d'oci actiu, així com xarxes de pagament per clic o compra.  
Pressupost: 30.000 € (inclosos tot tipus de despeses i tributs)   
6.4 Suport a la comercialització  
En la fase de comercialització del concepte estació nàutica, la firma d'acords amb companyies "rellevants" del canal, és una part "estratègica". No sols representa un potencial real generador de negoci, sinó també un factor més per a posicionar este producte / concepte en el mercat.  
L'objectiu és el tancament d'acords amb AAVV, on - off line, per a la comercialització dels productes de les diferents EENN.  
Pressupost: 15.000 € (inclosos tot tipus de despeses i tributs)   
6.5 Acció ciutats  
Es tracta de l'acció més important d'este 2009 i una novetat en l'estratègia de promocions feta en anteriors plans, per a unir tot el potencial de les possibles accions amb les genèriques de la resta del pla en el període i localitzacions concretes. La millor manera de contactar amb els potencials consumidors que eixir a la seua trobada. Per a això hem dissenyat   
Estacions nàutiques on tour  
L'objectiu és aconseguir notorietat real del projecte Estacions Nàutiques en ciutats "emissores". L'estratègia és la realització d'un conjunt d'accions de diferent naturalesa coordinades en el temps i lloc.  
Un vehicle tematitzat d'Estacions Nàutiques amb imatges retroil·luminades i proveït de pantalles de vídeo i àudio, que mostraran imatges de les diferents destinacions i activitats. Este vehicle disposarà d'ordinador "on-line" connectat al portal per a demos.  
Circularà per les ciutats seleccionades, i tindrà planificades parades en llocs "estratègics" en cada ciutat (universitat, davant d'un centre comercial?)  
El personal (hostesses) entregarà informació, redirigint al públic a connectar-se a internet i visitar el portal www.disfrutaelmar.com, invitant-los a participar en la promoció.  
La comunicació es realitzarà a través de la ràdio local: "promoció estada en una Estació Nàutica" en col·laboració amb una ràdio local. Durant la setmana, la ràdio sorteja 5 estades dobles de cap de setmana amb activitat en una estació nàutica a elegir. Dates fora de temporada alta.  
Es realitzarà una festa/presentació en cada ciutat: en un lloc de moda, convocant a mitjans, AAVV i prescritors. Dita acció es realitza el dia de l'arribada del vehicle.  
Pressupost: 110.000 € (inclosos tot tipus de despeses i tributs)   
6.6 Finançament i pagament  
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius, de les aportacions econòmiques que corresponguen.   
L'AEEN com a responsable de la realització del pla recepcionarà els treballs externs necessaris i materials resultants i distribuirà les factures corresponents entre les distintes CCAA o organismes designats per cada una d'elles de forma aleatòria i fins a cobrir l'import acordat.  
Una vegada finalitzada l'execució de la partida es passarà a justificar l'acció i es procedirà al pagament sense necessitat esperar que s'execute el Pla en la seua totalitat.  
Les aportacions econòmiques a realitzar per les Comunitats Autònomes, a través de les seues corresponents entitats de promoció, seran finançades a càrrec dels seus respectius pressupostos, d'acord amb el següent repartiment, de forma proporcional al nombre d'estacions nàutiques que compte cada CCAA, però amb un límit màxim d'aportació de 50.000 €:  
- Comunitat Autònoma d'Andalusia (3) 30.000 €  
- Comunitat Autònoma del Principat d'Astúries (1) 10.000 €   
- Comunitat Autònoma de les Illes Balears (5) 50.000 €  
- Comunitat Autònoma de les Illes Canàries (3) 30.000-  
- Comunitat Autònoma de Catalunya (6) 50.000 €  
- Comunitat Autònoma de Galícia (2) 20.000 €  
- Comunitat Autònoma de Múrcia (1) 10.000 €  
- Comunitat Valenciana (4) 40.000 €  
L'AEEN aportarà així mateix a càrrec dels seus pressupostos i el dels seus socis (estacions nàutiques) el manteniment de l'estructura de l'associació necessària per a l'execució d'este conveni, plans d'accions locals i regionals o de proximitat, desplegament de plans de formació específics per a empresaris, fires locals, enquestes i estudis de mercat, elaboració de projectes per a la millora d'infraestructures nàutiques i desplegament de la imatge corporativa, jornades de portes obertes, així com l'aportació de producte de forma gratuïta per a la promoció de les estacions nàutiques a nivell nacional i internacional (sortejos d'estades actives).  
Seté  
En el cas que s'incorpore alguna estació nàutica a l'AEEN, abans del 30 de Març de 2009, la CCAA que veja incrementada la seua proporcionalitat en el conveni, haurà d'aportar 10.000 € addicionals per cada estació nàutica nova.  
Es fixa com a límit màxim d'aportació econòmica per part de cada Comunitat Autònoma la xifra de 50.000 €.  
Vuité   
Per a la realització dels objectius i les activitats assenyalades, les parts firmants aportaran, d'acord amb els seus pressupostos i els seus procediments administratius, les contribucions econòmiques que corresponguen.  
Les aportacions econòmiques de TURESPAÑA previstes en este conveni es realitzaran a càrrec de l'aplicació pressupostària B.2 Àrea de turisme esportiu i de la naturalesa, 93.729.424B.055 Inversions de caràcter immaterial.  
L'aportació econòmica a realitzar per TURGALICIA prevista en este Conveni per a l'exercici econòmic 2009, per un import màxim de 20.000 € (inclosos totes les despeses i impostos legalment establits) serà a càrrec de la partida pressupostària (01.09 - 02.06.03 - 1953.48-8619.98 "convenis sector nàutic»). La disposició del pagament d'esta quantitat a l'AEEN, encarregada de dur a terme les actuacions corresponents segons el que indica anteriorment, es realitzarà una vegada realitzades les actuacions i prèvia presentació per part de l'AEEN, de la factura i documentació que acredite la seua efectiva execució. Pagament 60 dies data/factura".  
L'aportació econòmica a realitzar per Regió de Múrcia Turística, SA prevista en este Conveni per a l'exercici econòmic 2009, per un import màxim de 10.000 € (IVA, despeses i impostos de qualsevol classe inclosos), serà abonada una vegada realitzades les actuacions corresponents, i prèvia presentació per part de l'AEEN, de la factura i documentació que acredite la seua efectiva execució.  
L'aportació a efectuar per l'Agència Valenciana del Turisme ascendix a la quantitat màxima de 40.000 euros, IVA, despeses, i impostos de qualsevol classe inclosos, a càrrec de l'exercici 2009 partida pressupostària Capítol IV, Secció 15 Turisme Entitat 22 Agència Valenciana del Turisme Nous Productes Turístics. Codi línia SE000935. A tals efectes l'AEEN haurà de presentar-li les corresponents factures al seu nom degudament diligenciada i el certifit expedit pel secretari d'esta, acreditatiu que les despeses satisfetes per l'AEEN, han sigut ocasionades per la realització de tals actuacions.  
Les aportacions de la resta de comunitats autònomes (Principat d'Astúries, Canàries, Catalunya, Andalusia i Illes Balears), a través de les seues corresponents entitats de promoció, es realitzaran a càrrec de la corresponent partida pressupostària dels seus respectius pressupostos per a 2009.  
Nové  
El present Pla Anual d'Actuació 2009 queda exclòs de la Llei 30/2007, de 30 d'octubre, de Contractes del Sector Públic, d'acord amb el que disposa el seu article 4.1 d), si bé s'aplicaran els principis de la dita Llei per a resoldre els dubtes i llacunes que durant la seua execució pogueren presentar-se.  
La resolució de les controvèrsies que pogueren plantejar-se sobre la interpretació i execució del present Pla Anual hauran de resoldre's de mutu acord de les parts. En cas contrari serà l'orde jurisdiccional contenciosa administrativa la competent per a resoldre les qüestions litigioses que pogueren suscitar-se entre les parts amb ocasió del seu desenvolupament.  
Deu  
En el cas que el consorci Turisme de Catalunya es dissolga i es cree l'Agència Catalana de Turisme, esta entitat se subrogarà en tots els drets i obligacions d'este conveni.  
El present Pla Anual d'Actuació produirà efectes durant l'exercici 2009.  
I en prova de conformitat, firmen les parts el present Conveni, quedant un exemplar en poder de cada una d'elles, en el lloc i data assenyalats en l'encapçalament  
Antonio Bernabé García  
director general de l'Institut de Turisme d'Espanya-turespaña  
Rafael Centeno López.  
conseller delegat de Turisme Andalús SA  
Merccedes Álvarez González  
consellera de Cultura i Turisme del Principat d'Astúries  
Juan Sastre Barceló  
director general de Promoció Turística i vicepresident de l'Institut Balear del Turisme (IBATUR)  
Rita Martín Pérez.  
consellera de Turisme del Govern de Canàries i presidenta de l'empresa pública PROMOTUR Turismo de Canaries, SA  
Joan C. Vilalta i Serrano  
director general de Turisme de la Generalitat de Catalunya  
Rubén C. Lois González.  
conseller delegat de la Societat de Imatge i Promoció Turística de Galícia, S A (TURGALICIA)  
Ángel Campos Gil  
conseller delegat de Regió de Múrcia Turística SA  
Angéica Such Ronda.  
consellera de Turisme de la Generalitat Valenciana  
Joan Albert Campos Padrol.  
President de l'Associació Espanyola d'Estacions Nàutiques.  
Javier Bustamante Moreno.  
president de SEGITTUR.